钦定古今图书集成/明伦汇编/氏族典/第548卷 > 《廖用贤尚友录》 > 隰斯弥
## 钦定古今图书集成/明伦汇编/氏族典/第548卷 > 《廖用贤尚友录》 > 隰斯弥

按《尚友录》：斯弥见田成子，田成子与登台，四望，三面
皆畅，南望，隰子家之树蔽之，田成亦不言。隰子归，使
人伐之，斧离数创，隰子止之。其相室曰：“何变之数也？”
隰子曰：“古者有谚曰：‘知渊中之鱼者不祥’。夫田子将
有事于大，而知我之知微，我必危矣。不伐树，未有罪
也；知人之所不言，其罪大矣。乃不伐也。”

凌迪知《万姓统谱》。